Реми дьо Гурмон
Снегът

Превод от френски: Кирил Кадийски, 2004

chitanka.info

Симона, този сняг е като твойта шия бял,

Симона, преспи бели като колената ти е той навял.

Симона, като сняг студени са и твоите ръце,

Симона, като сняг студено е и твоето сърце.

Целувката на огъня ще разтопи снега; уви —

целувката за сбогом твоето сърце ще съживи.

Как тъжен е снегът по клоните с игли зелени,

и как е тъжно челото ти под косите заскрежени.

Симона, твоят брат — снегът — лежи отвън на моя праг,

Симона, ти си моята любов и моят сняг.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.